BG Официален вестник на Европейския съюз C 127/10

Публикация на заявка за промени по член 6, параграф 2 от Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни

(2007/C 127/06)

Тази публикация предоставя право на възражение срещу заявката в съответствие с член 7 от Регламент (ЕО) № 510/2006 на Съвета (1). Декларациите за възражение трябва да бъдат получени от Комисията в срок от шест месеца от датата на тази публикация.

ЗАЯВКА ЗА ПРОМЕНИ

РЕГЛАМЕНТ (ЕО) № 510/2006 НА СЪВЕТА

Заявка за промени в съответствие с член 9 и член 17, параграф 2

„QUEIJO SERRA DA ESTRELA“

ЕО № PT/PDO/117/0213/16.05.2002

ЗНП ( Х ) ЗГУ ( )

Заявена/и промяна/промени

Рубрика/и на спецификацията:

Наименование на продукта Х Описание на продукта Географски район Доказателство за произход Х Метод на получаване Връзка Х Етикетиране Национални изисквания

Промяна/промени:

Описание на продукта: От незапомнени времена производството на „Queijo Serra da Estrela “следва две различни направления: производството на сирене, предназначено за незабавна консумация (обикновено известно под наименованието „Serra da Estrela“) и производството на сирене, предназначено за по-късна консумация („Serra da Estrela Velho“). Последното е във всяко отношение идентично с първото, що се отнася до млечните породи, условията на отглеждане и хранене на животните, събирането и транспорта на млякото, приготовлението на сиренето и др. То се различава единствено по условията на своето узряване, което става в по-дълъг период от време. Разбира се, „Serra da Estrela Velho “притежава характерни органолептични свойства. То всъщност е по-малко и с по-тъмен цвят от „Serra da Estrela“. То притежава също така по-подчертан вкус и аромат.

Производителите желаят следователно да продават и „Serra da Estrela Velho“. На тях впрочем им изглежда уместно да възобновят една традиционна практика, като започнат отново производството на сирене с по-малки размери (около 0,7 кг).

Метод на получаване: Както и при повечето традиционни португалски сирена, производството на „Queijo Serra da Estrela “е подчертано сезонна дейност. Ето защо, загрижени да се приспособят към новите навици при потреблението (характеризиращи се с големи върхове на търсенето през лятото и по Коледа) и да позволят на обичайните, но не толкова състоятелни потребители да се възползват от това сирене, чиято цена е висока, производителите желаят да имат възможност да приготвят по-дълготрайно „Serra da Estrela “при условия, които възпрепятстват всяко разваляне или презряване на продукта. От друга страна, те желаят да продават и двата вида сирене (обикновено и зряло) под формата на разфасовки.

„Queijo Serra da Estrela “е жив продукт, чиято трансформация продължава дори след операциите по консервацията, нарязването и опаковането, затова те могат да се извършват само в областта на произхода, имайки предвид необходимостта:

да се гарантират автентичността и физическите, химическите и органолептичните свойства, които определят характерното качество на тези сирена — характеристики, които само производителите, живеещи в региона и консумиращи редовно тези продукти, са в състояние да разпознаят,

да се оценят качествените характеристики на всяко сирене поотделно, преди то да бъде подложено на всяка от споменатите операции,

да се направи необходимото, за да може сиренето, дори нарязано, да има характерната масленост на продукта. За целта от решаващо значение е да се подберат сирена, които са достигнали подходяща степен на зреене към момента на извършване на съответната операция,

да се направи така, че в случая с „queijo velho “резените да имат желаната консистенция, без ронене. За целта от решаващо значение е да се подберат сирена, които предлагат подходящи характеристики на вкус и плътност през фазата на зреене, когато е уместно да стане нарязването,

да се гарантира запазването на вековната репутация на продукта и да се вземат мерки тя да не бъде присвоена и потребителят да не бъде въведен в заблуждение,

да се гарантира запазването на санитарно-хигиенните условия на продукта с течение на времето и през различните операции,

да се осигури подходяща инспекция на операциите съгласно нормативните разпоредби,

да се осигури връзката за проследяване между всяко сирене и разфасовка от сирене, производствените съоръжения и селскостопанските предприятия, така че да се гарантира географският произход на продукта.

Етикетиране: Свързаните с етикетирането изменения се състоят по-точно в задължителното споменаване на прилагателното „velho “(старо) за означение на сирената, зрели повече от 120 дни.

РЕЗЮМЕ

РЕГЛАМЕНТ (ЕО) № 510/2006 НА СЪВЕТА

„QUEIJO SERRA DA ESTRELA“

ЕО № PT/PDO/117/0213/16.05.2002

ЗНП ( Х ) ЗГУ ( )

Това резюме представя с информационна цел основните елементи на спецификацията на продукта.

1. Отговорен отдел в държавата-членка:

Наименование: Instituto de Desenvolvimento Rural e Hidráulica Адрес: Av. Afonso Costa, 3 P-1949-002 Lisboa Тел.: (351-21) 844 22 00 Факс: (351-21) 844 22 02 E-mail: idrha@idrha.min-agricultura.pt

2. Група, подала заявката:

Наименование: Estrelacoop — Coop. Produtores de Queijo Serra da Estrela, CRL Адрес: R. Miguel Bombarda, 20 P-6360-344 Celorico da Beira Тел.: (351-271) 74 13 21 Факс: (351-271) 74 13 21 Е-mail: estrelacoopqse@oninet.pt Състав: Производители/преработватели ( Х ) Други ( )

3. Вид продукт:

Клас 1.3: сирена.

4. Спецификация:

(резюме на изискванията по член 4, параграф 2)

4.1 Наименование: „Queijo Serra da Estrela“.

4.2 Описание: Сирене, получено чрез бавно оцеждане на изварата след пресичане със закваска (Cynara cardunculus L.) на чисто сурово овче мляко, издоено от расите Bordaleira Serra da Estrela или Churra Mondegueira. Минималният срок на зреене на сиренето „Serra da Estrela “е 30 дни. Когато той достигне минимум 120 дни, сиренето се нарича „Serra da Estrela Velho“.

Главните характеристики на продукта са следните:

4.3 Географски район: Като се има предвид цялостната екосистема на региона, вековните познания по животновъдство, необходимите за трансформацията и зреенето на сиренето климатични условия, характерният микроклимат, доказаното вековно ноу-хау, съществуването на местни, устойчиви и постоянни методи на производство, задължението да се пази потребителят от измами и злоупотреби, необходимостта да се контролират всички операции и задължението да се гарантира проследимостта на продукта по целия производствен цикъл, географският район на производството и преработката на суровините, зреенето, продължителното складиране, нарязването и опаковането на сиренето се свежда до общините на Carregal do Sal, Celorico da Beira, Fornos на Algodres, Gouveia, Mangualde, Manteigas, Nelas, Oliveira do Hospital, Penalva do Castelo et Seia, и енориите на Carapito, Cortiçada, Dornelas, Eirado, Forninhos, Penaverde и Valverde, общината на Aguiar da Beira, енориите на Anceriz, на Barril do Alva, Cerdeira, Coja, Pomares и Vila Cova do Alva, общината на Arganil, енориите на Aldeia на Carvalho, Cortes do Meio, Erada, Paul, Sarzedo, Unhais da Serra et Verdelhos, общината на Covilhã, енориите на Aldeia Viçosa, Cavadoude, Corujeira, Fala, Famalicão, Fernão Joanes, Maçainhas на Baixo, Mizarela, Pero Soares, Porto da Carne, São Vicente, Sé Seixo Amarelo, Trinta, Vale на Estrelas, Valhelhas, Videmonte, Vila Cortez do Mondego и Vila Soeiro, общината на Guarda, енориите на Midões, Póvoa на Midões и Vila Nova на Oliveirinha, общината на Tábua, енориите на Canas на Santa Maria, Ferreirós do Dão, Lobão da Beira, Molelos, Mosteiro на Fráguas, Nandufe, Parada de Gonta, Sabugosa, São Miguel do Outeiro, Tonda и Tondela, общината на Tondela, енориите на Aldeia Nova, Carnicães, Feital, Fiães, Freches, Santa Maria, São Pedro, Tamanho, Torres, Vila Franca das Naves и Vilares, общината на Trancoso и енориите на Fragosela, Loureiro на Silgueiros, Povolide et São João на Lourosa, и общината на Viseu.

4.4 Доказателство за произход: Млякото от овце от посочените породи може да постъпва само от стопанства, разположени в този географски район, предварително записани към групата производители и подложени на инспекция. Животните трябва да са записани в ad hoc регистрите. Съоръженията за производството, зреенето, нарязването и опаковането на сиренето трябва да бъдат надлежно одобрени и записани при групата. Те трябва също така да подлежат на инспекция. На всяка разфасовка или парче се поставя, освен етикетът, номериран сертификационен знак, който позволява пълната проследимост на продукта. Цялата верига на производствения процес се инспектира от изрично признат орган, по-специално що се отнася до местонахождението на стопанствата и площадките за преработка, хранене и оглеждане на стадата, доенето и веригата на млякото и неговата преработка, до продажбата.

4.5 Метод на получаване: Животните се отглеждат по екстензивна и полуекстензивна система. Допуска се само мляко, произведено при идеални санитарно-хигиенни условия. Сиренето се получава чрез добавяне на сол и цвят от магарешки бодил към суровото и чисто мляко, последвано от умерено разбъркване и коагулация. Изварата се реже с подходящ инструмент, след което се поставя в бяло рехаво платно и се притиска, за да се извлече суроватката, като платното с изварата се поставя в отворени форми. След това изварата се отделя, пресова, обръща се за първи път и се пресова отново, за да се извлече максимум суроватка. Формата се отваря и масата се изважда, преди да се постави в ново бяло и чисто платно и да се върне във формата, където се пресова до окончателния диаметър и се обръща повторно. После тя се пресова ръчно или механично. Отвън продуктът може да се осоли преди етапа на зреенето. Зреенето става в естествени съоръжения или при контролирана атмосфера. То включва две възлови фази: при първата фаза парчетата сирене, увити в бяло и чисто платно, се поставят при условия на влажност и температура, които позволяват млечната ферментация. След това те се измиват и влизат във фазата на изсушаване при различни стойности на температурата и влажността. Периодът на зреене е определящ за окачествяване на сиренето като „Serra da Estrela “или като „Serra da Estrela Velho“.

„Serra da Estrela “е жив продукт, чиято трансформация продължава дори след операциите по консервацията, нарязването и опаковането, затова те могат да се извършват само в областта на произхода, имайки предвид необходимостта:

да се гарантират автентичността и физическите, химическите и органолептичните свойства, които определят характерното качество на тези сирена — характеристики, които само производителите, живеещи в региона и консумиращи редовно тези продукти, са в състояние да разпознаят,

да се оценят качествените характеристики на всяко сирене поотделно, преди то да бъде подложено на всяка от споменатите операции,

да се направи необходимото, за да може сиренето, дори нарязано, да има характерната масленост на продукта. За целта от решаващо значение е да се подберат сирена, които са достигнали подходяща степен на зреене към момента на извършване на съответната операция,

да се направи така, че в случая с „queijo velho “резените да имат желаната консистенция, без ронене. За целта от решаващо значение е да се подберат сирена, които предлагат подходящи характеристики на вкус и плътност през фазата на зреене, когато е уместно да стане нарязването,

да се гарантира запазването на вековната репутация на продукта и да се вземат мерки тя да не бъде присвоена и потребителят да не бъде въведен в заблуждение,

да се гарантира запазването на санитарно-хигиенните условия на продукта с течение на времето и през различните операции,

да се осигури подходяща инспекция на операциите съгласно нормативните разпоредби,

да се осигури връзката за проследяване между всяко сирене и разфасовка от сирене, производствените съоръжения и селскостопанските стопанства, така че да се гарантира географският произход на продукта.

4.6 Връзка: Цялата област на голямото плато на региона на Бейра, чиито агро-климатични условия се характеризират със студени, дъждовни и продължителни зими, понякога със снеговалежи, и топли и сухи лета. Естествените пасища са с диво растящи многогодишни тревни растения, както и обработваеми с бяла и подземна детелина, които придават на овчето мляко и чрез него — на сиренето неговия уникален вкус. Регионът и произвежданите в него сирена се споменават още в текстове на римски автори. Сирената са били също посочвани като деликатесна храна на борда на каравелите на великите откриватели и в театралните пиеси от ХVI век. Връзката с произхода се подсилва допълнително от факта, че млякото идва изключително от овце местна порода („Bordaleira Serra da Estrela “и „Churra Mondegueira“).

4.7 Инспекционен орган:

Наименование: Beira Tradição — Certificação de Produtos da Beira, L.DA Адрес: Urbanização Auto Mecânica, 8 r/c P-6000 Castelo Branco Тел.: (351-272) 32 98 43 Факс: (351-272) 32 98 43 Е-mail: celestino.almeida@netvisao.pt

Признато е, че органът „Beira Tradição — Certificação de Produtos da Beira, Lda “спазва спецификациите на норма 45011:2001.

4.8 Етикетиране: Освен задължителните означения, наложени от общото законодателство, задължително следва да се добавят:

означението „Queijo Serra da Estrela — Denominação de Origem Protegida “или „Queijo Serra da Estrela Velho — Denominação de Origem Protegida“,

логото на Общността за ЗНП,

сертификационният знак, върху който фигурира наименованието на продукта, наименованието на инспекционния орган и сертификационния орган, както и серийния номер, който позволява продуктът да бъде проследен.

(1) OB L 93, 31.3.2006 г., стр. 12.